દિલ્હીના ઉપરાજ્યપાલ નજીબ જંગે ગઇકાલે રાજીનામું આપ્યા બાદ દિલ્હીના મુખ્યમંત્રી અરવિંદ કેજરીવાલ તેમને રાજ નિવાસ ખાતે મળ્યા હતા. ત્યાર બાદ કેજરીવાલે દિલ્હીમાં પત્રકારોને જણાવ્યું હતું કે, નજીબ જંગે વ્યક્તિગત કારણોસર રાજીનામું આપ્યું છે. તો બીજી બાજુ, કોંગ્રેસ લીડર અજય માકનનું કહેવું છે કે, ઉપરાજ્યપાલ નજીબ જંગે કોઇ દબાણ હેઠળ આવીને રાજીનામું આપ્યું છે અને અમે કેન્દ્ર સરકાર પાસેથી આનું કારણ જાણવા માંગીએ છીએ.